
ประกาศองค์การบริหารส่วนตำบลบางมะเดื่อ
เรื่อง   ประชาสัมพันธ์การจัดทำร่างข้อบัญญัติองค์การบริหารส่วนตำบลบางมะเดื่อ 
เรื่อง การควบคุมกิจการที่เป็นอันตรายต่อสุขภาพ พ.ศ.................... 
----------------------------------------

ด้วยองค์การบริหารส่วนตำบลบางมะเดื่อ  อำเภอพุนพิน  จังหวัดสุราษฎร์ธานี  ได้จัดทำร่างข้อบัญญัติองค์การบริหารส่วนตำบลบางมะเดื่อ  เรื่อง การควบคุมกิจการที่เป็นอันตรายต่อสุขภาพ           พ.ศ...................... ซึ่งตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน         พ.ศ. ๒๕๔๘ กำหนดให้มีการเผยแพร่ข้อมูลและรับฟังความคิดเห็นของประชาชนและผู้มีส่วนได้เสีย เพื่อจะได้เสนอสภาองค์การบริหารส่วนตำบลตำบลบางมะเดื่อพิจารณาให้ความเห็นชอบ
               เพื่อให้การพิจารณาร่างข้อบัญญัติองค์การบริหารส่วนตำบลบางมะเดื่อ เรื่อง การควบคุมกิจการที่เป็นอันตรายต่อสุขภาพ  พ.ศ...................... เป็นไปตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. ๒๕๔๘  จึงประชาสัมพันธ์ให้ประชาชนในเขตพื้นที่องค์การบริหารส่วนตำบล     บางมะเดื่อ  อำเภอพุนพิน  จังหวัดสุราษฎร์ธานี  ทราบโดยทั่วกัน  และแสดงความคิดเห็นทางโทรศัพท์ หมายเลข ๐-๗๗๔๔-๓๐๓๔ หรือ ทางโทรสารหมายเลข  ๐-๗๗๔๔-๓๐๓๔  หรือทางไปรษณีย์ส่งถึง องค์การบริหารส่วนตำบลบางมะเดื่อ เลขที่ ๑๓๘/๙  หมู่ที่ ๑ ถนนสุราษฎร์-ตะกั่วป่า  ตำบลบางมะเดื่อ อำเภอพุนพิน  จังหวัดสุราษฎร์ธานี ๘๔๑๓๐ หรือด้วยตนเอง ที่สำนักปลัด องค์การบริหารส่วนตำบลบางมะเดื่ออำเภอพุนพิน  จังหวัดสุราษฎร์ธานี  ภายในวันที่ ๓๑  กรกฎาคม  ๒๕๖๑ ทั้งนี้สามารถดาวน์โหลดเอกสารและแบบฟอร์มแสดงความคิดเห็นได้ที่ www.bangmadua.go.th 

จึงประกาศให้ทราบโดยทั่วกัน

ประกาศ  ณ  วันที่  ๒๑  เดือน กรกฎาคม  พ.ศ. ๒๕๖๑
(นายสิทธิพงษ์  ปานดี)
นายกองค์การบริหารส่วนตำบลบางมะเดื่อ





















